กนง.ชี้เงินเฟ้อปัจจัยสำคัญขึ้นดอกเบี้ย
ธปท. ชี้ ปัจจัยกดดันการพิจารณาดอกเบี้ย ในการประชุม กนง. พรุ่งนี้ ยังเป็นเรื่องอัตราเงินเฟ้อสูง
8 มี.ค. 2554

ธปท. ชี้ ปัจจัยกดดันการพิจารณาดอกเบี้ย ในการประชุม กนง. พรุ่งนี้ ยังเป็นเรื่องอัตราเงินเฟ้อสูง
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า การพิจารณาปรับอัตราดอกเบี้ยนโยบาย ( อาร์พี) ปัจจัยการเปลี่ยนแปลงต่างๆ ในการนำมาพิจารณายังไม่มีปัจจัยใดๆ เปลี่ยนแปลงมากนัก โดยปัจจัยสำคัญ ที่จะนำมาปรับดอกเบี้ยหรือไม่ ยังเป็นเรื่องอัตราเงินเฟ้อที่เพิ่มสูงขึ้น จากปัจจัยต่างๆ 
" ปัจจัยที่เราจะปรับดอกเบี้ยพรุ่งนี้ ยังให้ความสำคัญอยู่ที่เรื่องเงินเฟ้อ"  นายประสาร กล่าว 
ทั้งนี้ คณะกรรมการนโยบานการเงิน (กนง.) จะมีการประชุม พิจารณาปรับกดอกเบี้ยนโยบาย ซึ่งเป็นครั้งที่ 3 ของปีนี้ อย่างไรก็ตาม ตลาดยังมองว่าอัตราดอกเบี้ย น่าจะเป็นทิศทางปรับขึ้นต่อเนื่อง ตามแนวโน้มเงินเฟ้อที่ปรับสูงขึ้น